Συντεταγμένες: 35°42′39.36″N 138°43′20.55″E﻿ / ﻿35.7109333°N 138.7223750°E﻿ / 35.7109333; 138.7223750

Το **Κόγκακου-τζι** (Kōgaku-ji, 向嶽寺), αρχικά **Κόγκακου-αν** (Kōgaku-an), είναι βουδιστικός ναός, που ανήκει στη σχολή Ρινζάι του Ζεν βουδισμού. Βρίσκεται στην πόλη Κόσου, στο νομό Γιαμανάσι, στην Ιαπωνία. Είναι ο κεντρικός ναός ενός από τα 14 αυτόνομα παρακλάδια της σχολής Ρινζάι. Η κύρια εικόνα του είναι ένα άγαλμα του Σάκα Νιοράι. Ο ναός συμπεριλαμβανομένου του διάσημου Ιαπωνικού του κήπου δεν είναι ανοικτός στο κοινό.

Ιστορία
-------

Ο ναός ιδρύθηκε ως ερημητήριο το 1380 από τον Μπασούι Τοκούσο, έναν διάσημο προκαθήμενο Ζεν από την επαρχία Σαγκάμι, ο οποίος είχε εκπαιδευτεί με τις παραδόσεις Σότο, Ρινζάι και Τσ'αν. Λόγω της αυξανόμενης δημοτικότητας των διδασκαλιών του, προχωρούσε όλο και περισσότερο στην ύπαιθρο αναζητώντας την ειρήνη, που χρειαζόταν για τους διαλογισμούς του. Η δημοτικότητά του συνεχίστηκε μετά το θάνατό του και ο αυτοκράτορας Γο-Καμεγιάμα όρισε τον ναό ως Τσοκούγκαν-τζι, ή «ναό προσευχής για το έθνος» κατά τη διάρκεια των εμφυλίων πολέμων της περιόδου Νανμπόκου-τσο. Ο ναός χρηματοδοτήθηκε σε μεγάλο βαθμό από τη φυλή Τακέντα, που ήταν οι άρχοντες της επαρχίας Κάι και βραβεύτηκαν με κτήματα και έχτισαν πολλούς βοηθητικούς ναούς και παρεκκλήσια. Ωστόσο, μετά την πτώση της φυλής Τακέντα και την εγκαθίδρυση του σογκουνάτου Τοκουγκάβα στην περίοδο Έντο, ο ναός σταδιακά απώλεσε την ευημερία του και πολλοί από τους βοηθητικούς ναούς του καταργήθηκαν ή εντάχθηκαν σε άλλους κλάδους της σχολής Ρινζάι. Το 1782 μεγάλο μέρος του αρχικού συγκροτήματος του ναού καταστράφηκε σε πυρκαγιά. Μετά την έναρξη της περιόδου Μεϊτζί, έγινε μέρος του κλάδου Νάνζεν-τζι του Ρινζάι. Ανέκτησε το καθεστώς του ως ο επικεφαλής ναός του δικού του κλάδου του Ρινζάι το 1908. Ο Κόγκακου-τζι σήμερα διοικεί οκτώ υπο-ναούς και πενήντα συνεργαζόμενους ναούς.

Πολιτιστικές περιουσίες
-----------------------

### Εθνικοί Θησαυροί

#### Πίνακας Κόγκακου-τζι του Νταρούμα

Ο Πίνακας του Νταρούμα (絹本著色達磨図, *kenpon chakushoku darumazu*) στο Κόγκακου-τζι είναι κρεμαστό ειλητάριο με έγχρωμο μελάνι σε χαρτί, που απεικονίζει τον Νταρούμα με κόκκινες ρόμπες, καθισμένο σε επίσημη στάση. Ο πίνακας χρονολογείται περίπου από τη δεκαετία του 1260 και έχει μια επιγραφή από τον Λάνξι Νταολόνγκ, τον διάσημο ιερέα και επικεφαλής ηγούμενο του Κέντσο-τζι στην Καμακούρα.  Ο κύλινδρος έχει μέγεθος 123,3 cm × 61,2 cm (48,5 ίντσες × 24,1 ίντσες). Ο πίνακας έγινε από έναν άγνωστο Ιάπωνα ζωγράφο, που επηρεάστηκε έντονα από το ύφος της δυναστείας Σονγκ. Ονομάστηκε Εθνικός Θησαυρός της Ιαπωνίας στις 14 Νοεμβρίου 1953. 

### Σημαντικές πολιτιστικές περιουσίες

#### Κεντρική Πύλη Κόγκακου-τζι

Η Κεντρική Πύλη του Κόγκακου-τζι (向嶽寺中門, *Kōgaku-ji chumon*) είναι μια ξύλινη πύλη με τέσσερις πυλώνες και μια οροφή από κυπαρίσσι, που χρονολογείται από την περίοδο Μουρομάτσι και είναι μια από τις παλαιότερες εναπομείνασες κατασκευές του ναού. Χαρακτηρίστηκε Σημαντική Πολιτιστική Περιουσία της Ιαπωνίας στις 22 Ιουνίου 1971. 

#### Πορτρέτο του Σάνκο Κοκούσι

Το Πορτρέτο του Σάνκο Κοκούσι (絹本著色三光国師像, *kenpon chakushoku Sankō Kokushi-zō*) είναι ένα κρεμαστό ειλητάριο της περιόδου Μουρομάτσι σε έγχρωμο μελάνι σε χαρτί, που απεικονίζει τον Κόχο Κακουμιό, (孤峰覚明, 1271-1361), έναν ιεράρχη Ζεν από το Άιζου, που ταξίδεψε στην Κίνα της περιόδου Γιουάν, για να μελετήσει το Ζεν στο βουνό Τιάνμου. Έγινε αρχιερέας του Κόγκακου-τζι μετά την επιστροφή του στην Ιαπωνία. Το πορτρέτο απεικονίζει τον ιερέα καθισμένο σε μια καρέκλα και έχει διαστάσεις 136,4 cm επί 60,6 εκ. Χαρακτηρίστηκε Σημαντική Πολιτιστική Περιουσία της Ιαπωνίας στις 25 Μαΐου 1916. 

#### Πορτρέτο του Σάνκο Κοκούσι

Ο πίνακας ζωγραφικής του Ντάιεν Ζέντζι (絹本著色大円禅師像, *kenpon chakushoku Daien Zenji-zō*) είναι ένα κρεμαστό ειλητάριο της περιόδου Μουρομάτσι με έγχρωμο μελάνι σε χαρτί, που απεικονίζει τον Μπασσούι Τοκούσο. Το πορτρέτο απεικονίζει τον ιερέα καθισμένο σε μια καρέκλα και έχει διαστάσεις 128,8 cm επί 62,2 εκ. Το πορτρέτο ζωγραφίστηκε το 1393 στην έβδομη επέτειο από το θάνατο του ιερέα. Χαρακτηρίστηκε Σημαντική Πολιτιστική Περιουσία της Ιαπωνίας στις 25 Μαΐου 1916. 

#### Ξυλογραφίες του Κόγκακου-τζι

Το Κόγκακου-τζι έχει πολλές ξυλογραφίες, μερικές από τις οποίες χρονολογούνται από την περίοδο Μουρομάτσι και την περίοδο Έντο. Από αυτές, ένα σύνολο 37 ξυλογραφιών (塩山和泥合水集板木) με ημερομηνία 1386 και μία ξυλογραφία με ημερομηνία 1389 (抜隊得勝遺誡板) έχουν οριστεί Σημαντικές Πολιτιστικές Περιουσίες στις 10 του Ιουνίου του 2007.  Η πρώτη είναι μία φόρμα ερωτοαπαντήσεων, που δείχνει απαντήσεις σε ερωτήσεις, που γίνονται από ιερείς. Το τελευταίο είναι ένα σύνολο κανονισμών για τις τιμές, που εκδόθηκαν από τον Μπασσούι Τοκούσο.

### Εθνικός τόπος γραφικής ομορφιάς

#### Κήποι Κόγκακου-τζι

Ο ιαπωνικός κήπος στην πλαγιά του βουνού στη βόρεια πλευρά του περιβόλου είναι ένας πέτρινος κήπος, που πιστεύεται ότι χρονολογείται από την πρώιμη περίοδο Έντο και ανακαινίστηκε πολλές φορές τον 18ο και τον 19ο αιώνα. Ανασκάφηκε το 1990 από αρχαιολόγους και βρέθηκε ότι περιέχει μια διάταξη από βραχώδεις σχηματισμούς και λιμνούλες και καταρράκτες. Χαρακτηρίστηκε ως εθνικό μέρος γραφικής ομορφιάς της Ιαπωνίας στις 6 Ιουνίου 1994. 

* Μεσαία Πύλη του Κόγκακου-τζιΜεσαία Πύλη του Κόγκακου-τζι
* Ζωγραφική του Νταρούμα (NT)Ζωγραφική του Νταρούμα (NT)
* Πορτρέτο του Ντάιεν Ζέντζι (ICP)Πορτρέτο του Ντάιεν Ζέντζι (ICP)
* Πορτρέτο του Σάνκο Κοκούσι (ICP)Πορτρέτο του Σάνκο Κοκούσι (ICP)

Παραπομπές
----------

 

1. ↑  Yiqiao Gu, 165
2. ↑  Head Temples
3. ↑   *Japan Society, New York – Awakenings: The Development of the Zen Figural Pantheon*, Japan Society, New York, ανακτήθηκε στις May 22, 2009
4. ↑  «山梨の文化財ガイド（データベース）絵画» (στα Ιαπωνικά). Yamanashi Prefecture. [*νεκρός σύνδεσμος*]
5. ↑  «山梨の文化財ガイド（データベース）建造物05» (στα Ιαπωνικά). Yamanashi Prefecture. Αρχειοθετήθηκε από το πρωτότυπο στις 19 Νοεμβρίου 2018. Ανακτήθηκε στις 25 Νοεμβρίου 2021.
6. ↑  «山梨の文化財ガイド（データベース）絵画» (στα Ιαπωνικά). Yamanashi Prefecture. [*νεκρός σύνδεσμος*]
7. ↑  «山梨の文化財ガイド（データベース）絵画» (στα Ιαπωνικά). Yamanashi Prefecture. [*νεκρός σύνδεσμος*]
8. ↑  «山梨の文化財ガイド（データベース）歴史資料01language=Japanese». Yamanashi Prefecture. Αρχειοθετήθηκε από το πρωτότυπο στις 17 Οκτωβρίου 2018. Ανακτήθηκε στις 25 Νοεμβρίου 2021.
9. ↑  «向嶽寺庭園» (στα Ιαπωνικά). Agency for Cultural Affairs.

* Gu, Yiqiao (1979). *History of Zen*. s.n.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 488146998388818941561
* NDL: 00633753

 |

 |

|  |  |
| --- | --- |
| 

|  |
| --- |
| * Πύλη:Ιαπωνία
 |

 |